# Úradný vestník C 329/2012

| | ISSN 1977-1037
  doi:10.3000/19771037.C_2012.329.slk |
| --- | --- |
| Úradný vestník
  Európskej únie | C 329 |
| | |
| Slovenské vydanie | Informácie a oznámenia | Zväzok 5526. októbra 2012 |

ISSN 1977-1037

doi:10.3000/19771037.C_2012.329.slk

Úradný vestník

Európskej únie

C 329

Slovenské vydanie

Informácie a oznámenia

Zväzok 5526. októbra 2012

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2012/C 329/01 | Vyhlásenia týkajúce sa nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie | 1 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2012/C 329/01

Vyhlásenia týkajúce sa nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie

1

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 26.10.2012 | SK | Úradný vestník Európskej únie | C 329/1 |
| --- | --- | --- | --- |

26.10.2012

SK

Úradný vestník Európskej únie

C 329/1

---

Vyhlásenia týkajúce sa nariadenia Európskeho parlamentu a Rady (EÚ, Euratom) č. 966/2012 z 25. októbra 2012 (1) o rozpočtových pravidlách, ktoré sa vzťahujú na všeobecný rozpočet Únie

2012/C 329/01

Vyhlásenie Rady k článkom 34 a 40 so zreteľom na vec C-77/11 prerokúvanú Súdnym dvorom

„Rada pripomína, že dohodnuté znenie nariadenia o rozpočtových pravidlách nemá vplyv na otázky vznesené vo veci C-77/11 týkajúcej sa prijímania a uverejňovania rozpočtov; ak sa to ukáže ako nevyhnutné, schválený text sa zreviduje, aby bol v súlade s rozsudkom Súdneho dvora v uvedenej veci.“

Vyhlásenie Komisie k článku 59 ods. 5 a 6

Vyhlásenie Komisie k článku 59 ods. 5 a 6

„Komisia potvrdzuje, že:

| — | predkladanie informácií Komisii na ročnom základe, ako je stanovené v článku 59 ods. 5, poskytuje okrem iného prehľad o účtoch, v ktorých sa vedú výdavky vynaložené počas príslušného referenčného obdobia, ako sa vymedzuje v predpisoch platných v jednotlivých odvetviach, |
| --- | --- |

—

predkladanie informácií Komisii na ročnom základe, ako je stanovené v článku 59 ods. 5, poskytuje okrem iného prehľad o účtoch, v ktorých sa vedú výdavky vynaložené počas príslušného referenčného obdobia, ako sa vymedzuje v predpisoch platných v jednotlivých odvetviach,

| — | toto predkladanie informácií je odlišné od postupu preskúmania a schvaľovania účtov, ako sa ustanovuje v článku 59 ods. 6. |
| --- | --- |

—

toto predkladanie informácií je odlišné od postupu preskúmania a schvaľovania účtov, ako sa ustanovuje v článku 59 ods. 6.

Nariadenie o rozpočtových pravidlách nestanovuje spôsoby preskúmania a schvaľovania účtov ani spôsoby uzatvárania výdavkov – tie sa majú vymedziť v predpisoch platných v jednotlivých odvetviach.“

Vyhlásenie Komisie k termínu na predloženie požadovaných informácií členskými štátmi podľa článku 59 ods. 5

Vyhlásenie Komisie k termínu na predloženie požadovaných informácií členskými štátmi podľa článku 59 ods. 5

„Predloženie výročných informácií po 15. februári predpokladá zodpovedajúce odloženie termínu na podpis výročných správ o činnosti generálnych riaditeľstiev spravujúcich finančné prostriedky Únie v rámci zdieľaného hospodárenia a ich zaslanie Dvoru audítorov v súvislosti s jeho výročnou správou. V dôsledku toho je ohrozené včasné predloženie súhrnu výročných správ Európskemu parlamentu a Rade do 15. júna, ako sa stanovuje v článku 66 ods. 9, a pripomienok Dvora audítorov podľa článku 162 ods. 1.“

Vyhlásenie Komisie k článku 59 ods. 5 poslednému pododseku

Vyhlásenie Komisie k článku 59 ods. 5 poslednému pododseku

„Komisia pripomína, že v súlade s článkom 59 ods. 1 nariadenia o rozpočtových pravidlách dodržiava zásadu nediskriminácie pri plnení svojich povinností týkajúcich sa plnenia rozpočtu v rámci zdieľaného hospodárenia. V dôsledku toho neexistencia dobrovoľného vyhlásenia členského štátu podpísaného na príslušnej národnej alebo regionálnej úrovni nemá žiadne dôsledky na preskúmanie a vyhodnotenie dokumentácie predloženej podľa článku 59 ods. 5 Komisiou.“

Vyhlásenie Komisie k uplatňovaniu článku 77 ods. 3 na štrukturálne fondy

Vyhlásenie Komisie k uplatňovaniu článku 77 ods. 3 na štrukturálne fondy

„Ak členský štát sám zistí a napraví nezrovnalosti, môže znova použiť príspevok z fondov zrušených v rámci dotknutého operačného programu, s výnimkou akejkoľvek operácie, ktorá bola predmetom opravy, alebo ak sa finančná oprava vykonala z dôvodu systémovej nezrovnalosti, s výnimkou akejkoľvek operácie, ktorá bola ovplyvnená systémovou nezrovnalosťou.“

Vyhlásenie Komisie k finančným opravám na základe extrapolácie vykonanej Komisiou s odkazom na článok 77 ods. 4

Vyhlásenie Komisie k finančným opravám na základe extrapolácie vykonanej Komisiou s odkazom na článok 77 ods. 4

„Vždy, keď je to možné, sa finančné opravy vypočítajú na základe neoprávnene vynaložených súm.

Komisia potvrdzuje, že sa uchýli k opravám na základe extrapolácie alebo paušálnej sadzby len vtedy, keď nebude možné s primeraným úsilím presne kvantifikovať neoprávnene vynaložené sumy.“

Vyhlásenie Komisie k zníženiu grantu alebo vymáhaniu v prípade systémovej alebo opakujúcej sa chyby alebo nezrovnalosti na strane príjemcu grantu – extrapolácia so zreteľom na článok 135 ods. 6

Vyhlásenie Komisie k zníženiu grantu alebo vymáhaniu v prípade systémovej alebo opakujúcej sa chyby alebo nezrovnalosti na strane príjemcu grantu – extrapolácia so zreteľom na článok 135 ods. 6

„Komisia potvrdzuje, že v prípade preukázaných systémových alebo opakujúcich sa chýb alebo nezrovnalostí na strane príjemcu sa extrapolácia pri výpočte súm, ktoré sa majú znížiť alebo vymôcť, považuje za krajné riešenie.

Vždy, keď je to možné, sa sumy, ktoré sa majú znížiť alebo vymôcť, vypočítajú na základe revidovaných finančných výkazov predložených príjemcom.

Extrapolácia miery zníženia alebo vymáhania sa použije len vtedy, keď nie je možné presne vyčísliť sumy neoprávnených nákladov alebo keď by to mohlo príjemcovi spôsobiť značné administratívne ťažkosti.

Okrem toho Komisia potvrdzuje, že skôr, než sa rozhodne o akomkoľvek znížení alebo vymáhaní, Komisia náležite preskúma akúkoľvek odôvodnenú alternatívnu metódu alebo mieru navrhnutú príjemcom.“

Vyhlásenie Komisie k oprávnenosti nenávratnej DPH so zreteľom na článok 126 ods. 3 písm. c)

Vyhlásenie Komisie k oprávnenosti nenávratnej DPH so zreteľom na článok 126 ods. 3 písm. c)

„Komisia potvrdzuje, že v súlade s článkom 121 ods. 2 písm. e) sa ustanovenia hlavy VI – vrátane článku 126 ods. 3 písm. c) o oprávnenosti nenávratnej DPH – nevzťahujú na výdavky vynaložené v rámci zdieľaného hospodárenia v zmysle článku 58 ods. 1 písm. b) a článku 59.“

Vyhlásenie Komisie ku komitológii v súvislosti s trustovými fondmi Únie so zreteľom na článok 187 ods. 8

Vyhlásenie Komisie ku komitológii v súvislosti s trustovými fondmi Únie so zreteľom na článok 187 ods. 8

„Komisia potvrdzuje, že:

| — | zriadenie trustových fondov Únie musí byť náležite odôvodnené z hľadiska pridanej hodnoty intervencie Únie a doplnkovosti, |
| --- | --- |

—

zriadenie trustových fondov Únie musí byť náležite odôvodnené z hľadiska pridanej hodnoty intervencie Únie a doplnkovosti,

| — | návrhy rozhodnutí o zriadení, predĺžení a likvidácii trustových fondov Únie budú podliehať postupu preskúmania v súlade s ustanoveniami príslušných základných aktov.“ |
| --- | --- |

—

návrhy rozhodnutí o zriadení, predĺžení a likvidácii trustových fondov Únie budú podliehať postupu preskúmania v súlade s ustanoveniami príslušných základných aktov.“

Vyhlásenie Komisie k úverom so zreteľom na článok 203 ods. 8

Vyhlásenie Komisie k úverom so zreteľom na článok 203 ods. 8

„Komisia zdôrazňuje, že využitie úverov na nadobudnutie budov nie je v rozpore so zásadou vyrovnanosti rozpočtu podľa článku 17 nariadenia o rozpočtových pravidlách.

Vypožičanie si finančných prostriedkov predstavuje mimorozpočtovú operáciu: suma úveru sa nezapisuje do rozpočtu ako príjem a celá suma ceny budovy sa nezapisuje ako výdavok. Len ročné splátky banke sa zahrnú ako výdavok, ktorému zodpovedá ročný administratívny rozpočet (príjem). Z účtovného hľadiska sa úverom nefinancujú rozpočtové výdavky, ale obstaranie aktíva. Úver (pasívum) je kompenzovaný hodnotou budovy (aktívum). Úvery na nadobudnutie budov preto nevytvárajú deficit.“

Vyhlásenie Európskeho parlamentu

Vyhlásenie Európskeho parlamentu

„Suma vo výške 85,9 milióna EUR vrátená Belgickom Európskemu parlamentu na začiatku roka 2010 a určená na stavebné projekty sa má považovať za vonkajší pripísaný príjem podľa článku 18 nariadenia o rozpočtových pravidlách.“

---

(1)  Ú. v. EÚ L 298, 26.10.2012, s. 1.

1

---